

 REPUBLIKA HRVATSKA

 KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 023-01/16-01/267

URBROJ: 2197/05-05-18-16

Veliko Trgovišće, 24.01.2018.g.

 Na temelju članka 391. Zakona o vlasništvu i drugim stvarnim pravima („Narodne novine“ broj: 91/96, 58/98, 137/99.- Odluka USRH, 22/00.-Odluka USRH, 73/00, 114/01, 79/06, 141/06, 146/08, 38/09, 153/09, 143/12. i 152/14.) i članka 8. Odluke o uvjetima, načinu i postupku upravljanja i raspolaganja nekretninama u vlasništvu općine Veliko Trgovišće („Službeni glasnik Krapinsko zagorske županije“ broj: 19/16.) Općinsko vijeće općine Veliko Trgovišće na 5. sjednici održanoj 24.01.2018. godine donijelo je

ODLUKU

o prodaji nekretnina u vlasništvu

općine Veliko Trgovišće

Članak 1.

 Daje se na prodaju putem javnog natječaja prikupljanjem pisanih ponuda nekretnina

u vlasništvu općine Veliko Trgovišće, u naravi kuća i dvorište oznake k.č. 1481/7 k.o. Velika Erpenja.

 Ukupna površina zemljišta iznosi 73 čhv, procijenjene vrijednosti zemljišta i zgrade na istom sveukupno 29.197,00 kn.

 Procjena nekretnine izvršena je po ovlaštenom sudskom vještaku za graditeljstvo i procjenu nekretnina.

Članak 2.

 Početna prodajna cijena nekretnina iz članka 1. ove odluke utvrđuje se u iznosu od 32.000,00 kn.

Članak 3.

 U skladu s ovom odlukom Općinski načelnik objaviti će natječaj za prodaju nekretnine opisane u članku 1. ove Odluke.

 U natječaju će se naznačiti način i rok isplate kupoprodajne cijene kao i pravo prodavatelja da odustane od prodaje u svako doba prije potpisivanja ugovora bez snošenja novčanih i svih drugih eventualnih posljedica.

 Članak 4.

Natječaj se provodi sustavom zatvorenih pisanih ponuda.

Članak 5.

 Kriterij za odabir najpovoljnije ponude utvrđuje se najviša ponuđena cijena.

Članak 6.

 Otvaranje pristiglih ponuda provest će povjerenstvo od tri člana, kojeg imenuje Općinski načelnik.

 Postupak otvaranja i obrade ponuda Povjerenstvo i Općinski načelnik provest će sukladno odredbama članka 13. do 18. u uvodu citirane Odluke.

 PREDSJEDNIK

 OPĆINSKOG VIJEĆA

 Zlatko Žeinski,dipl.oec.